b'\n_START_ARTICLE_\nVrhunec nafte\n_START_PARAGRAPH_\nVrhunec nafte (ang.Peak oil) je dogodek, ko proizvodnja nafte dose\xc5\xbee najve\xc4\x8djo koli\xc4\x8dino in potem za\xc4\x8dne po\xc4\x8dasi padati. Vrhunec ne pomeni konec nafte ampak samo manj\xc5\xa1anje proizvodnje. Kljub temu je zelo pomemben energetski dogodek, ki bo zelo vplival na ceno nafte in svetovno politiko. Nafta je trenutno najpomembnej\xc5\xa1i energent na svetu. Nekateri znanstveniki predvidevajo, da bo vrhuncu nafte sledilo gospodarsko nazadovanje._NEWLINE_Ameri\xc5\xa1ki znanstvenik M. King Hubbert je pravilno napovedal vrhunec proizvodnje nafte v ZDA, ki se je zgodil leta 1970 - zato se po njem imenuje "Hubbertov vrhunec". Hubbertov vrhunec se lahko uporablja tudi za druge energente kot npr. zemeljski plin in premog._NEWLINE_Od leta 1994 do 2006 je proizvodnja rasla povpre\xc4\x8dno 1,76% na leto. Od leta 2008 do 2009 je celo padla za 1,8% kljub zmanj\xc5\xa1anju cen nafte. Tako je proizvodnja nafte v zadnjih letih bolj ali manj konstantna pri okrog 85 milijonih sod\xc4\x8dkov (13610000 m\xc2\xb3) na dan. Nekateri trdijo, da se je vrhunec \xc5\xbee zgodil, drugi predvidevajo, da bo proizvodnja narasla na 104 milijone sod\xc4\x8dkov na dan leta 2030.'